**ACORDS DE LA JUNTA DIRECTIVA D’ISVAT - Abril 2023**

Assemblea General

* Es fa una valoració positiva de l’Assemblea General del 31/03/2023.
* L’entitat expressa el seu agraïment a la Núria Rossell per haver fet el disseny de la memòria d’enguany. Es volia dir en el curs de l’Assemblea i finalment no es va fer.

 Residència i Centre de Dia

* Hi ha hagut renúncies de projectes inicialment escollits, per tant, es molt probable que es concedeixi la subvenció dels fons “Next Generation” demanada. Això no obstant, encara no en tenim la confirmació i també hi ha incertesa sobre la quantia. A finals d’aquest mes d’abril probablement se sabrà.
* Membres de la Institució de religioses Sant Josep (amb seu a Girona) han vingut a Palau per veure el lloc on està previst de construir la dotació. D’altra banda, la Fundació Hospital de Sant Celoni ha manifestat que, en principi, no sembla possible que pugui participar en el projecte.

Grup d’Ajuda Mútua

* La persona que l’ajuntament de Palau ha contractat pel servei d’atenció a la bretxa digital acaba contracte el mes vinent. Hi ha voluntat del consistori de donar-li continuïtat perquè ha funcionat molt bé.

Formació professional ocupacional

* Per part del consistori de Palau es vol comptabilitzar el jovent que acaba quart de ESO i manifesta el desig d’encaminar-se cap a la formació professional, la qual cosa ara no es fa. Únicament es compten el que volen fer batxillerat.
* Properament la Mercè Torruella presentarà una ponència sobre aquest tema i el President de l’Escola Ginebró comunicarà els resultats de l’enquesta que s’ha fet.
* La Fundació Reir i l’ajuntament de Palau properament posaran en marxa una nou taller sobre carretoners.

Cultura

* S’ha programat una xerrar sobre “Accidents ambientals” pel 28/09/2023 a càrrec d’en Joan Martínez Aliè, que recentment ha rebut un premi.

Jornades Baix Montseny

* En Pol Güell (periodista jove) està elaborant el dossier de la jornada que es va fer a Sant Celoni el 16/03/2023.
* L’any vinent es preveu abordar el tema de la salut i l’atenció a les persones i fer-ho a Palau. En lloc de comptar amb la col·laboració de la PIMEC, com enguany, es vol tenir la implicació de la Fundació Hospital de Sant Celoni.
* Ens hem de plantejar si, entre els organitzadors, cal afegir-hi també l’ajuntament de Llinars.

Conveni de col·laboració amb el Parc Natural de Montseny

* És convenien subscriure el conveni amb la Diputació de Barcelona per poder fer projectes que impliquin aportacions econòmiques.
* S’examina el contingut del esborrany proposat i es fan aportacions concretes per incorporar al seu redactat.
* Es designa la Presidenta, En Josepa Maria Panareda i En Joaquim Sabé per formar part de la Comissió de seguiment.

Festa d’ISVAT

* Es farà el dia 6/05/2023, a les 18:00 hores, al pati de l’edifici de les monges, amb la participació de l’Escola de Música de Sant Esteve i el grup de Gitanes.
* S’ha encarregat a la Núria Rossell la confecció d’una lona amb el logo de l’entitat que servirà per a diversos exercicis.
* Es decideix fer una carta de presentació a càrrec de la Presidència convidant a la família de l’Eulàlia Pou, les entitats de la vall i els ajuntaments.

Dinamització de les xarxes i el web d’ISVAT

* Hi ha prevista una reunió amb una empresa especialitzada per tal de dinamitzar els webs d’ISVAT i de la Vall alta de la Tordera.
* També cal potenciar l’ús de les xarxes que, entre d’altres funcions, es fan servir per difondre el contingut de les xerrades.